
Acció  en  un  poble  de  Catalunya 


Època  actuaL 


Els  úniclis  encarregats  del  cobrament  dels  drets  de  pro- 
pietat son  els  delegats  de  la  Sociedad  de  Autores  Espanoles^ 
—Es  propietat. 


Jmprempta  de  Francescb  Badia,  Dr.  Dou,  14.— Barcelona 


flCTE  ÚNieH 


La  escena  representa  una  casa  de  trevalladors  verament  catalans.  No  hi 
manca  ni  hi  sobra  res,  tot  ab  la  deguda  modèstia  del  que  viu  honrada- 
ment del  seu  trevall.  Ben  net  y  ben  ordenat.  Cuina,  sala,  recibidor  y 
menjador,  tot  d'una  pessa.  Porta  d'entrada  segon  terme  esquerra,  al 
foro  finestres  esquifides  per  les  que's  veurà  aprop  una  fàbrica,  segon 
terme  dreta  cuina  y  al  primer  porta  de  comunicació  allí  ahont  s'hi 
suposa  Tarcoba.  Al  centre  taula  de  menjar,  demunt  de  la  que  hi  hau- 
rà un  quinqué  ab  molt  poca  llum.  Cadiras,  etc,  etc,  à  gust  del  di- 
rector. 

Al  alsar  la  cortina's  veurà  à  Pona  asseguda  aprop  la  taula  ab  les  mans 
ben  apropadas  à  la  llum  arreglant  uns  mitjons  de  cotó  blau  descolo- 
rit. Pepeta  trafiquejarà  per  la  cuina. 


ESCENA  PRIMERA 

Al  estar  del  tot  alsada  la  cortina,  PEPETA  s'acostarà  a  la  seva  mare 
somrient. 

Pepeta  Peró  que  no  ho  veyeu  dona  que  vos  malme- 
teu la  vista.  (Apuja  el  blé  del  quinqué), 

Pona  (L'abaxa pressurosa,)  Qwéïàs  are  malas 
mans?...  Pobre  casa  si  jo  no  hi  fós  No  sé 
pas  perqué'l  necessitém  tant  de  llum... 

Pepeta   Bé,  dona,  bé,  jo  ho  feya  per  vos... 

Pona  No'n  sabràs  may  de  contar.  Fa  tres  dies 
que's  va  comprar  un  porró  de  petroli  y  gap- 
rebé,  ja  no'n  queda  ni  gota. 

Pepeta   Que  mireu  prim... 

Pona  Sí,  no  hi  miris,  com  que  las  cosas  van  tant 
bé.  {Pausa.)  Estich  ab  ànsia.  Ton  pare  tar- 
da massa  avuy...  y  en  Joanet  tampoch  es 
aquí  encare... 

Pepeta  Si  ja  van  dirho  tenían  mating.  D'axó,  reu- 
nió... 

PONA      D\{xo%2i  huelga.,. 

Pepeta  A  mí  no  m'en  sap  pas  gens  de  greu. 

PoNA      Perquè  no  tens  enteniment. 

Pepeta  No  n'han  vingut  pochs  de  forasters  avup 
pera  fer  durar  axó  de  que  ningú  trevalli... 

PoNA  jSempre'ls  forasters!  En  mal-hora  ens  han 
portat  aquestas  endengas. 

Pepeta  En  Calau  els  fa  venir.  Tots  son  compane- 
ros  d'ell  aquells  senyors  tan  mudats  y  tan 
sabis.  No  sé  perquè  no  vinguéreu  à  l'esta- 
ció à  rhora  de  Tarribada. 

PoNA      Ux.  Deu  me'n  reguard... 

Pepeta  No  vos  ho  prengueu  tan  fort,  mare. 

PoNA  Mira,  quan  jo  hi  anava  à  can  Bosch,  tothom 
els  estimava  à  n'els  amos,  y  axó  que  treva- 
llavam  moltas  mès  horas  y  guanyavam  molt 
menos  qu'are. 

Pepeta  Els  temps  cambian,  mare.  Tot  va  endevant 
menos  vos.  Ja  sabeu  que  vos  ho  diu  sempre 
en  Calau. 

Pona      iDitxós  Calau! 

Pepeta  Es  un  sabiàs.  Sap  mès  cosas... 

Pona  Ell,  ell  n'ha  tingut  la  culpa,  que'l  Joseph  no 
hi  ha  anat  pas  de  bon  grat. 

Pepeta  Son  à  fer  bè  per  tots  y  un  home  s'ha  de  sa- 
crificar per  axó...  per  tot  el  mon  vaja...  Si 
en  Calau  ho  diu  sempre. 

Pona  Ell  sí  que  diu  moltas  cosas,  pero  cap  de  bo- 
na. {Pausa,)  Jo  no  sè  pas  que  vols  que't  di- 
gui, pero'm  sap  greu  que  tardi  tant  ton 
pare. 

Pepeta  Va  ab  en  Calau. 

Pona      Per  axó  m'en  sap  de  greu. 

Pepeta  Mare,  en  Calau  no  es  pas  dolent. 

Pona      No  ho  sabèm.  No'l  conexém  encare. 

Pepeta  Serà'l  meu  home. 

Pona      No  vagis  tan  depressa. 

Pepeta  Mare...  es  que  jo  l'estimo  molt. 

PONA      Ell  no  t'estima  pas  gayre.  Lo  qu'es  lo  que 

'Is  meus  ulls  veuhen  y  las  mevas  orellas 

senten  no  es  pas  de  bon  ésser. 
Pepeta  Es  un  obrer  honrat.  Estima  à  tot  el  mon. 
PoNA      Jo'm  vatx  casar  perquè  ton  pare  m'estimés 

à  mí  tota  sola. 
Pepeta  Es  un  partit  que  à  tothom  fa  enveja,  y  no 

sé  com  rhabeu  près  de  mal  grat,  vos, 

mare... 

PoNA  Si,  no  m'en  parlis,  un  home  que  no  se  sap 
d'ahont  ha  sortit. 

Pepeta  Es  fill  del  mon  com  jo  matexa. 

PoNA      iNoya!  Tú  tens  pares... 

Pepeta  Axó  son  preocupacions  tontas. 

PoNA  iPepeta!  Qu'ens  en  ha  de  portar  de  disgus- 
tos aquest  ditxós  Calau.  La  familia... 

Pepeta  Si  no  es  rés  axó  de  la  familia. 

PoNA  Noya,  qu'ets  boja?  Ningú  del  poble,  ni  de 
vila  s^atreviría  à  dir  aquests  desvergonyi- 
ments. 

Pepeta  S'han  d'esborrar  els  pobles  y  las  vilas  y  tot. 
En  Calau  ho  diu  sempre. 

PoNA  Ves,  ves,  cuidat  del  sopar  y  calla.  Si  ton 
pare  m'hagués  cregut  no  hi  hauria  pas  po- 
sat els  peus  en  aquesta  casa...  aquest  ditxós 
homenot. 

Pepeta   Oh,  vos  rap...  Jo  l'estimo  molt,  doncas... 

(S'en  va  fins  als  fogons  y  torna,) 
PoNA      Axó  si  que...  be  prou  que  t'haurían  passat 

aquestas  fatleras. 
Pepeta   Que  no  vos  en  recordeu  de  quan  erau  jove... 
PoNA      iNoya!  Fugiu  el  gran  partit. 
Pepeta   Es  president  del  Centro  Obrero, 
PoNA      La  menjadora  dels  ganduls.  Ves  d'ahont 

treu  els  diners  aquesta  forasteralla 
Pepeta   Ens  hem  d'ajudar  per  viurer.  Tot  cambia, 

mare... 

PoNA      Sí,  avans  el  que  trevallava  podia  passar  y 

are  els  que  poden  passar  son  els  dropos 
que  s  menjan  els  bons  talls  à  costellas 
d'altri. 

Pepeta  Sou  molt  atrassada.  Ja  vos  ho  diu  en  Calau 
que  no  enteneu  els  drets  de  rhome...d'axó... 
de  cada-hú. 

PoxA  En  el  meu  temps  no  enteniam  de  res  més 
que  de  trevallar  y  portar  una  vida  arreglada 
boy  respectant  sempre  à  qui  ns  donava'l  pà. 

Pepeta  El  mon  camina,  mare.  Tot  va  endevant.  Ell 
hc  diu  sempre. 

PoNA  Si  perquè  ho  diuhen  els  forasters.  May  he 
cregut  que'ns  portessin  res  de  bó  aquesta 
gentota. 

Pepeta  Son  màrtirs  d'axó...  ay...  de  l'idea  y  tots 
son  sabis. 

PoxA      Sí,  perquè   s'els  emportan  els  diners  del 

Centro.  ;Y  què  babaus  son  els  homes,  Rey- 

na  Santíssima: 
Pepeta   Avuy  parla  una  senyora  y  tot.  Porta  un 

sombrero  mès  maco. 
PoxA      Quina  bona  pessa  deu  ser. 
Pepeta   Es  molt  bona;  al  saltar  del  tren  ja  va  dir  que 

tots  eram  iguals  y... 
PoxA      Peró  ella  porta  sombrero. 
Pepeta   Ves  si  sabent  tant  portaria  mocador  al  cap... 

Oy  que  m'hi  dexareu  anar  à  sentiria,  mare. 
PoxA      Poch  enteniment... 

Pepeta  Mireu  la  tonta,  potser  se  creu  que  no  Testi- 
mo  perquè  dich  aquesías  cosas.  Si  vos  esti- 
mo molt  dona.  .  Teniu...  teniu  y  teniu... 
(peionejantla.) 

PoxA  Si  jo  també  t  estimo  molt  y  per  axó  vuy  que 
siguis  bona-minyona. 

Pepeta  M'hi  dexareu  anar,  oy  mareta?  Be  n'hatx 
d'apendrer.  En  Calau  diu  que  també  ho  fa- 
rèm  axó  d'anar  pèls  pobles. 

PoxA  Quan  dich  jo...  Veyas,  veyas  com  està'l  so- 
par. 

Pepeta  Sí,  sí^  vos  no  ho  crepeu.  Peró  lo  certus  es 
qu'avuy  fa  wnyi  días  que  no  trevallém  y'\ 
jornal  corre  qu'es  un  gust.  {Va  fins  als  fo* 
gons  y  torna.) 

PoNA  Corre  tant  que  no  podrém  agafar  la  soldada 
complerta...  En  Iloch  de  cobrar  vuyt  duros 
totas  las  setmanas  aquesta'n  cobrarem  tres. 

Pepeta   Deu  n'hi  dò... 

PoNA      Aixó  sempre.  Peró  encare  no  se  perqué'm 

sembla  que  no'ls  arrivaràn. 
Pepeta   Que  diheu...? 

PoNA      Si  aquestos  diners  que  diuhen  qu'esperan 

no  se  d'ahont... 
Pepeta   De  Londres,  mare.  jAy  que  bé!  Are  diu  que 

ho  farem  d'en  tant  en  tant  aixó  de  no  íre- 

vallar  y  s'acabaran  els  amos. 
PoNA      Pobres  de  nosaltres.  No  diguis  disbarats 

filla  meva. 
Pepeta   Tots  ho  serém  d'amos. 
PoNA      De  que  menjariam  si'ls  que  tenen  diners  se 

'Is  guardessin.  (Trucan.)  Mira  deu  ser  ton 

pare.  Arreglém  tot  seguit  la  taula.  (Va 

fins  à  la  porta).  No.  Es  en  Joanet. 

ESCENA  II 

Matexos  y  JOANET 

Y  ton  pare? 

En  Calau  deu  tenirlo  ull-près  qu'encare  es- 
pera que  s'acabi. 

Y  digas,  digas  com  ha  anat? 
Que  ja  han  arrivat  els  quartos. 
Si  ja'ns  han  fet  caritat.  Aquí  ho  teniu.  {Tira 
quartos  demunt  la  taula.) 
Aixó  no  més.  . 

Ay,  que  bé,  fa  que  son  dels  diners  de  Lon- 
dres... 

Si,  son  de  societats  de  resistència. 

Y  no  n'arrivaran  més  aquesta  setmana? 


PONA 

Joanet 
Pepeta 

PONA 

Joanet 

PONA 

Pepeta 
Joanet 

PONA 

I^PETA  ky  mare,  també...  Encare  voléu  que  fassiíi 
més... 

Joanet  Menos  haurían  de  fer.  Si  tots  els  que  pre- 
dicat! trevallessin  no  n'hi  haurían  pas  may 
de  vagas. 

Pepeta  Son  redemptors  dels  obrers. 

PoNA      Ab  la  butxaca  plena. 

Joanet  Son  explotadors  de  l'ignorància.  Cara  à 
cara  voldria  discutir  ab  ells  y  ferlos  desfer 
totas  las  sevas  teorías.  Per  examinar  una 
qüestió  s'ha  de  comensar  per  la  base  fona- 
mental j>  ells  sempre  establexen  la  matexa 
per  deduhirne  un  odi  etern  contra  l'amo  y  no 
tots  els  cassos  son  iguals  ni  tots  els  amos 
tampoch.  Sempre  enlluernan  à  las  multituts 
predicantlos  la  felicitat  futura  pera  taparlos 
la  misèria  que  sofrexen. 

Pepeta  Axis  tu  no  has  dit  res  devant  d'aquells  se- 
nyors 

PoNA      No  fill  meu  no,  no  t'emboliquis. 

Joanet  Donchs  si  que  ls  hi  he  dit  y  ben  altque'l 
camí  de  nostre  benestar  no  era  pas  el  de  la 
intransigència  y  que  lo  més  lógich  era  no- 
menar una  comissió  per  entrendrers  ab  el 
Sr.  Bosch. 

Pona      Ben  dit,  ben  dit  noy. 

Joanet  Donchs  encare  no  había  acabat  que  s'axeca 
tot  enfutismat  en  Calau  y  ab  tots  els  pul- 
mons dona  un  crit  de  iMay!  y  devant  del  si- 
lenci de  l'auditori  seguex  esgargamellantse 
ab  mueras  als  burgueses  y  vivas  al  pro- 
letariado  y  tothom  s'ha  esvalotat  movent 
un  xivarri  de  mil  dimonis  entre  mitx  del  que 
hi  sentit  prou  clar  els  crits  de  traidor  acom-^ 
panpats  de  gestes  de  infelissos  companys 
de  trevall  que  m'amenassavan  De  sopte  el 
senyor  nano  y  rodanxó  que  presidia,  que 
diuhen  és  qui  ab  el  temps  nos  ha  de  salvar 
s'axeca,  extén  els  brassos  magestuosa- 


ment,  els  avalotadors  callan,  ell  se  mira 
als  companys  de  la  presidència  per  exercir 
sobre  d'ells  també  la  sugestió... 
Pepeta   Y  que,  y  que. 

Joanet  Beu  aiga,  la  paladeja,  s'arregla  els  lentes 
d'or  que'l  seu  esquifit  y  groller  nas  ab  prou 
fepnas  pot  aguantar,  s'adelanta  al  proscení 
y  Companeros  crida  ab  to  de  protecció^ 
grans  aplausos,...  Soy  obrero  cual  vos- 
otroSy  més  aplausos,  soy  obrero  intelectual 
que  con  el  azadón  defiende  vuestros  sa- 
crosantos  intereseSy  més  aplausos. 

PoNA      Be  y  perquè  picaban  tan. 

Joanet    Perquè  ningú  l'entenia. 

Pepeta   Be  y  no  ha  dit  res  més. 

Joanet  Si  ben  dexatat  ha  vingut  à  dir  qu'ell  sem- 
pre estaba  disposat  à  tota  mena  de  sacrifi- 
cis pel  benestar  de  la  classe  obrera. 

Pepeta   No  n'hi  han  de  classes. 

Joanet   Be,  deu  haberse  distret. 

Pepeta   Veus  home  com  no  va  malament. 

Joanet  No^  porta  jipi-japa  y'ls  dits  carregats  de  bri« 
llants.  Axis  ningú  hi  va  de  malament  som  ó 
mellor  dit  son  els  babaus  que  hi  creuhen  els 
que  hi  van  de  malament. 

Pona  Ja  veus,  ja  veus  noya  brillants  y  tot  y  nos-^ 
altres... 

Pepeta  Be  se'ls  ha  de  conexer  que  son  savis. 
Joanet    Y  à  tu  que'ts  una  bleda.  Be,  be,  m'en  vatx. 
Pona      No  veus  qu'hem  de  sopar.  Ahont  vols  anar 
are? 

Joanet  Mare'm  comvé  sortir  per  si  trovo  uns  quans 
amichs  que  vulguin  anar  à  parlar  à  n'el  se- 
nyor Bosch  y  arreglarho  tot  d'una. 

Pona      En  bona  fé  qu'es  un  bon  home  el  Sr.  Bosch* 

Pepeta   Els  amos  no  poden  serne? 

Joanet  Ja  hi  torném  à  ser.  No  més  sabém  qu'ell  es 
l'amo  pel  sou  que'ns  paga. 

Pèpéta   Mes  val  lo  que'ns  roba. 

Joanet  íMira  las  donas  no  s'hi  han  de  ficar  ab  axóf! 
Fepeta  Es  que  soch  una  obrera  y  deus  reconexem 

eis  matexos  drets  qu'als  demés  obrers. 
PONA  jNoya! 

Joanet  Avans  qu'els  drets  deuhen  compendrers  els 
debers  y  després  agermanarlos;  llengua 
llarga! 

PoNA      Mira  noya  que  días  ha  tu  vas  cambiante. 
Pepeta   Perque'l  progrés  me  guia 
Joanet    O  perque'n  Calau  t'entabana.  Adeusiau  y 
no  vos  hi  enmuyneu  que  ja  torno.  {S'en  va.} 

ESCENA  III 

Matexos  menos  JOANET 

PoNA  Veus  per  lo  que  serve^as  barjaula.  Pera 
enfadar  al  Joanet  qui  per  sort  té  més  ente- 
niment que  tú. 

PÈFErrA  Lo  que  te  es  el  cap  plé  d'ideas  rancias. 

PoNA  L'has  de  respectar  com  ell  ens  respecta  a 
tots  nosaltres  Es  el  teu  germà. 

Pepeta  Tots  ho  som  de  germans. 

PoNA      De  germans  sols  ho  son  els  fills  d'una  mare. 

Pepeta  La  mare  de  tots  es  la  Naturalesa, 

PoNA  La  mare  vostra  soch  jo  poch  senderi.  {Tru- 
can.)  Ves;  ves  à  obrir,  qu'are  si  que's  ton 
pare.  {Pepeta  va  d  obrir  y  Pona  s'acosta  d 
la  porta.) 

ESCENA  IV 

PONA,  PEPETA,  CALAU  y  JOSEPH 

PoNA     Joseph  perquè  has  tardat  tant.  No  ho  saps^ 

que  jo  estich  ab  ànsia. 
Joseph    {Al  entrar.)  Perquè  dona...  Ja'm  creya  que 

may  s'acavaba. 
Calau     Tan  be  qu'enrahonan  y  sempre  en  castellà. 
PoNA      Ho  fan  perqué'ls  entenguin  menos, 
Joseph   Be,  be,  no'ns  hi  enfadem.  Pero  per  aixó  la 

certus  es  que  tot  aquesta  colla  predican  lo 
que  no  creuhen. 
Calau  Re^onexen  els  drets  individuals  y'ls  soste- 
nen sempre  bax  la  simpàtica  bandera  dels 
tres  colors.  Predican  la  llivertat. 
JosEPH  La  llivertat  d'obligar  als  altres  à  mante- 
nirlos. 

Calau     No's  pot  duptar  de  la  seva  bona  fe.  Gayre- 

bé  tots  son  diputats. 
JosEPH    Son  homes  com  els  altres.  Més  pillos  qu'els 

altres  perquè  abusan  de  la  ignorància  dels 

qu'els  fan  crexer. 
Calau     Axó  son  teorías  dels  solidaris. 
JosEPH    Dels  homes  de  conciencia  honrada. 
Calau     Si  son  tot  cor  no  heu  vist  ab  Fentussiasme 

qu'han  cridat  Viva  la  Libertad,  Abajo  la 

tirania. 

JosEPH    Si,  y  Viva'l  quefa,  sortir  d'una  per  caurer 
à  un  altre. 

PoNA      Be,  be,  Joseph  axis  m'agradas  dexal  estar 

à  n'aquest  tarambana 
Pepeta   Ay  mare  també!  Si  vos  tampoch  en  sabéu 

res  d'aquestas  cosas. 
Calau     Uns  homes  qu'ho  dexan  tot  per  nosaltres. 

Ja  ho  vau  sentir. 
Joseph    Si  peró's  quedan  els  diners  del  Centro. 
Calau     Son  per  gastos  de  propaganda. 
Joseph    Ells  cobran  y  nosaltres... 
PoNA      Que,  que  no  has  cobrat.  Ja  m'ho  pensaba. 

Y  are  que  farem  sense  un  pà  à  la  post. 
Calau     Sempre'ls  diners.  Sí  dona  si  qu'hem  cobrat. 
Joseph    Si,  aquest  te  molts  urps  y  els  defensa.  Li 

deu  anar  mellor  la  paga.  Te  vetaquí  la  sol 

dada. 

PoNA      jReyna  Santíssima!— Que'm  donas  aquí 
iDeu  pessetas! 

Joseph    Si  no  es  per  aquest,  no  las  prench  pas.  Des- 
prés de  tantas  prédicas... 

Calau     Contra'ls  explotadors  del  proletariat. 

JosEPH    Ells  son  els  qu'ens  explotan, 

PoNA      No  més  axó... 

Pepeta   Si  mare  que  no  ho  veyeu  Deu  n'hi  dó. 

Calau     Axis  m'agradas  Pepeta.  L'igualtat  es  llep 

suprema  Tots  igual;  la  quarta  part  deia 

soldada. 

JosEPH  Volsthi  jugar  que  n  han  cobrat  més  cad'un 
d'aquells  que  tots  nosaltres. 

Calau  No  siguéu  axis  Joseph.  No  es  tan  com  axó 
y  ademés  recordeuvos  que  la  Fraternitat  es 
un  de  nostres  lemas.  Son  els  nostres  re- 
demptors, y  habem  d'ajudarlos. 

PONA  Perquè  ells  s'atipin  à  costellas  vostres.  iBa- 
baus! 

Pepeta   Ay  mare,  també.  Sempre  feu  la  contra. 

Joseph  Si,  si,  lo  certus  es  qu'ells  van  ab  tot  lutxo  y 
gastan  ..  d'alló...  xampany  à  tot  drap.  Ves 
si  trovaràs  cap  obrer  que  pugui  gastar  d' 
aquestas  cosas.  Ab  prou  feinas  mantenirse. 

Calau  La  llivertat  individual  els  autorisa.  Y  ade- 
més no'ns  hi  podém  ficar  en  la  seva  vida 
privada. 

Joseph  Calau  no  vas  pas  bé.  Lo  qu'es  jo  ni  pèl 
Centro  m'acostaré  may  més...  may  més... 
oh  sents...? 

Calau  Sempre  vell,  sempre  retrogado.  EI  progrés 
no  vos  convèns,  vos  espanta.  No  sabeu 
trencar  la  rutina. 

Joseph  Si  jo  pogués  trevallar  sol  ja  fora  à  la  fàbri- 
ca. Mes  ben  dit  no  hauria  pas  dexàt  el 
trevall. 

Calau    Si  ja  vos  entench  no  sou  traidor  à  la  nostra 

causa,  à  la  causa  dels  oprimits  perquè  no 

podeu  serho.  iQuins  homes! 
Joseph    Els  homes  honrats  no  ho  son  de  traidors, 

ho  sents  xerrameca. 
Calau    {a  Pepeta).  Es  com  ta  mare,  egoista.  Va 

contra  nosaltres;  no'ns  ajuda  y  vol  deturà'l 

progrés... 

JosEPH  La  misèria  vuj?  deturà.  El  senyor  Bosch 
diu  que  tancarà  la  fàbrica  per  no  obriria 
may  mes. 

Calau  Mellor  un  burgès  menos.  Un  lladre  de  la 
sanch  dels  pobres  que  ja'n  te  prou  y  futx 
espantat  de  que  la  rahó  s'imposi. 

JosEPH  Tarambana.  Be  prou  que  ho  has  dit  al  ma- 
ting^  peró  encare  no  sabem  perquè  va  des- 
patxarte. 

Calau    Perqué's  l'amo... 

Pepeta  Tu,  tu^  has  dit  aquestas  cosas.  De  debò 
pare..? 

Calau  Tots  ho  sabeu  ben  be  prou  perqué'm  va 
treurer.  Perquè  despertava  las  conciencias 
adormidas.  Perquè  fepa  guaytar  à  tots  cap 
al  progrés,  senyalantlos  el  camí  de  la  com- 
plerta emancipació. 

Pepeta  Peró  tu,  tu  has  dit  aquestas  cosas. 

JosEPH  Si  axó  s'encomana.  Tothom  pedía  la  pa- 
labra, 

Calau    Y  fins  aquells  senyors  m'han  abrassàt, 
JosEPH    Com  que  ja  deuhen  ferse'l  càrrech  qu'un 

dia  ó  altre  entraràs  à  la  colla. 
Pepeta   jManoy!  Y  jo  també'n  sabré  dir  d'aquestas 

cosas. 

JosEPH    Que  diu  aquesta... 

Calau    Es  l'ansia  de  llivertat  la  que  parla, 

PoNA     Ves,  ves,  cuidat  del  sopar... 

JosEPH  Mira  no  fassis  mes  el  beneyt  y  sigas  home 
de  seny...  Dexemlas  aquestas  cosas  per- 
què'ns enfadariam...  Saps  que  pensaba?Que 
lo  mellor  que  podria  ferse  es  qu^'anessim  à 
trovar  al  senyor  Bosch  y  demanarli  que't  tor- 
nés à  pendrer... 

Calau  No  ho  voldrà  pas.  Y  desprès...  ja  sabeu  que 
à  la  fàbrica  no  hi  anirà  ningú  que  no  li 
donguin  un  ral  mes  cada  dia. 

JosEPH   Anemhi  tots  dos. 

Calau     May,  jo  no'm  rebaxo.  Ni  cap  dels  nostres. 

Ell  te  que  demanarho. 
JosEPH    Calau  tu  ets  molt  jove  encare. 
Calau     Els  joves  fan  la  feyna.  Vos  ja  sou  vell. 
PoNA      Peró  home  de  Deu... 
Calau     No  hi  ha  mes  Deu,  ni  hi  ha  mes  home.  Are 

ja  habem  desplegat  la  bandera  de  la  in- 

tranzigencia. 
JosEPH    Si  per  morir  de  fam. 
Calau     Per  acabar  l'orgull  estúpit  dels  amos. 
JosEPH    Tu  y  els  que't  seguexen  ho  sou  d'estúpits  y 

orgullosos.  L'amo 
Calau     L'amo...  Them  de  suprimir  aquesta  paraula. 
JosEPH    El  qu'ens  dona  per  menjar. 
Calau     No...  el  qu'ens  esplota... 
JosEPH    Calau,  el  senyor  Bosch,  es  honrat  y  digne. 
Calau     Si  no  pot  ser  ho.  Es  amo... 
JosEPH    Calau  creu  que  jo't  vull  be  y  seguexme. 
Calau     Humillarme  may...  La  meva  dignitat  val  per 

cent  amos. 

JosEPH    Si  fins  besantli  las  petjadas  farias  poch. 

PoNA      No  t'hi  enfadis,  Joseph 

Pepeta    No'en  parlen  mes  de  axó  pare  .. 

Calau  Quins  concells.  No  vos  ha  de  estimar  el  nostre 
explotador  sou  el  seu  gòs  ..  y  à  las  bestias 
els  richs  las  tractan  mellor  que  als  homes. 

Joseph  {amenassador).  Y  t'atrevexes  pochs  modos. 
No't  merexen  respecte  els  meus  anys. 

PoNA      Joseph...  Joseph  {intervenint.) 

Pepeta   Calau  per  Deu. 

Calau     Els  anys... 

PoNA      Mala  negada  {s'emporta  a  Joseph  cap  a 

primer  terme,) 
Joseph    En  bonàs  mans  anavas  filla  meva.  {Sen  va 

Joseph  arrastrat  per  Pona.  Calau  somriu 

sarcastich.  Pepeta  sorpresa,) 

ESCENA  V 

PEPETA  y  CALAU 

Calaü    Ja  ho  veus  ton  pare... 

Pepeta   Perque'ts  axis  no  n*hi  parlis  d'aquestas  co- 

sas.  Es  tan  bo  pobre  pare. 
Calau    Un  vell  estúpit. 
Pepeta   Es  el  meu  pare. 

Calaü  No'n  tens  pas  tu  la  culpa.  Tu  faràs  mes 
qu'ells... 

Pepeta  Sí,  sí,  vatx  à  cridarlos,  no  m'agrada  gens 
qu'esteu  d^aquesta  manera. 

Calau  Be,  prou,  que't  fugirant  aquestas  preocupa- 
cions... Dèxals.  Ja  obriran  els  ulls.  La  ve- 
ritat s'imposa  sempre. 

Pepeta  Que  n'ets  de  sabi.  Peró  per  axó  també  t' 
estimaria  igual  sinó  ho  fossis  tan... 

Calau  Aquesta  situació  no  pot  durar.  Avuy  vin- 
dràs ab  mí.  Op,  Pepeta?  Avuy  seràs  meva 
del  tot.  Avny  la  llivertat  t'obrirà'ls  brassos. 

Pepeta  Y  are  qué  dius?  Peró  si  encare  no'ns  han 
amonestat... 

Calaü     Aquest  ambent  f envenena  pobre  infelissa. 

Quin  parla  d'aquestas  cosas.  Tots  els  po- 
ders son  tirànichs...  Aquesta  nit  vindré  a 
buscarte  y  fugirém  lluny,  ben  lluny  à  predi- 
car la  llibertat. 

Pepeta  Calau  axó  may.  Tu  no  m'estimas.  Quan  si- 
guém  casats  si  vols,  si  tu  ho  manas,  per 
obligació  dexaré'ls  meus  pobres  pares^ 
peró  are  no  de  cap  de  las  maneras.  Tu  si 
m'estimas  no  saps  lo  que't  dius. 

Calau  Nosaltres  ens  volem.  Som  lliures...  Mira 
aquesta  vetlla  els  hi  direm  axó  à  n'els  teus 
pares...  ó  mellor  quan  siguem  lluny  els  po- 
dem escriurer. 

JPepeta   {Mare  de  DeuI  Escolta  Calau.  Jo  t'estimo  ab 

tota  l'ànima.  Peró  no'm  vulguis  fer  üna 
perduda  que  à  casa  axó'ls  mataria. 

Calau  Infelissa!  En  el  mon  debem  fer  qu'imperi  la 
llivertat  mes  complerta;  5?  qué  mes  llógich 
y  natural  que  Tamor  lliure? 

Pepeta  Calau  per  Deu,  recordat  de  la  gran  de  cà  la 
Marta  que  van  tenirlu  de  recullir  novament 
els  seus  pares,  plena  de  misèria  y  ab  un 
fillet...  p  la  pobra  criatura  no  te  pare  cone- 
gut, el  criminal  que  se  la  va  emportar  va 
dexarla... 

Calau  Debian  aborrirse.  Mes  trista  es  la  sort  de 
dos  que's  vegin  obligats  à  viurer  junts  esti- 
mantse  y  somrient  devant  d'aquesta  societat 
estúpida  mentres  s'aborrexen  profonda- 
ment  y  tenen  la  conciencia  negre  de  culpas. 

Pepeta   Tot  axó  es  molt  bonich  peró... 

Calau  Y  ademés  A  la  gran  de  cà  la  Marta  tota  la 
gent  de  cor  li  tenia  llàstima. 

Pepeta   Peró  tothom  en  fugia... 

Calau  Tothom  no  Tu  ja'm  comprens,  oy  Pepeta 
meva.  Hi  han  cosas  que  no  tenen  rahò  de 
ser  en  el  mon  y  en  el  meu  lloch  tinch  de 
donar  exemple,  y  qué  mes  lligament  qu'els 
afectes  humans  que  l'unitat  de  criteri?... 
Perquè  tu  pensaràs  com  jo  y  com  jo  parla- 
ràs... Las  tradicions  se  trencan... 

Pepeta  No  ho  diguis  Calau  meu,  axó.  Primer  ca- 
semnos  com  Deu  mana,  primer... 

Calau  Prou...  Una  de  dos  ó  vens  ab  mí  ó  m'en 
vatx  tot  sol... 

Pepeta   No,  no  te'n  vagis.  No  ho  veus  com  ploro; 

es  perquè  t'estimo  molt  perquè  sense  tú'm 
moriria.  Y  tú  seràs  bó  per  mí,  oy  Calau? 
Podém  parlarne  à  n'els  meus  pares  y  si  ho 
volen  ens  casém.  Seré  molt  felis  ab  tú.. . 

Calau  Els  homes  no  abdican  map.  Qué  se  me'n 
dona  del  que  puguin  dir  els  altres.  Tú  su- 
plicar, tú  demanar  als  teus  pares  seria  la 

negació  més  absoluta  dels  drets  de  la  vida. 

Pepeta   Per  la  mort  de  Deu. 

Calau     Vaja,  prou  conversas.  Tú'm  vols  ó  no? 

Pepeta  Si,  Calau  meu;  si,  jo  t'estimo  molt,  si  per 
tú  faria  tots  els  sacrificis...  pero  aixó  no 
puch...  no  puch  de  cap  de  las  maneras 

Calau     Està  bé... 

Pepeta   Que  te'n  vas? 

Calau     Per  no  tornar  may  més... 

Pepeta   No,  Calau  meu,  que  jo'm  moriria. 

Calau  Vols  ser  una  companya  y'l  progrés  t'es- 
panta. 

Mira,  Pepeta...  Ab  mí  seràs  la  redemptora 
dels  oprimits.  Anirém  lluny,  ben  lluny  à  des- 
pertar las  conciencias  adormidas.  A  prote- 
gir sempre  als  fills  de  la  misèria  arrancant- 
los  de  las  urpas  del  burgès  explotador. 

Pepeta  Sí...  sí...  Calau  meu^  jo  faré  tot  lo  que'm 
diguis...  pero  quan  sigui  la  teva  dona. 

Calau     Prou...  ó  avuy  ó  may...  Vindràs? 

Pepeta   {Indecisa)  No... 

Calau  Quedat,  quedat  ab  ells.  Son  els  teus  amos. 
Pepeta   Calau,  sí  jo.. 

Calau  Tú'm  vols.  Tú  no  pots  sustréureten  de  mí 
pero't  trovas  lligada  als  egoistas  que  go- 
sant van  darte  vida. 

Pepeta  Son  els  meus  pares. 

Calau     Pares,  y  que'ls  hi  deus? 

Pepeta   Tot  lo  que  soch... 

Calau     Y  que  no  ho  sabían  que  de  pares  sols  po- 
den ferne'ls  richs? 
Pepeta  Com?... 

Calau  Sí;  ab  quina  autoritat.  Poden  manarte  y  si 
volen  ferte  y  tot  à  semblansa  seva,  si  quan 
no  tinguin  ni  un  rosegó  de  pà  no  sabràn 
com  contestarte. 

Pepeta  Pero  Calau,  per  Deu. =.  Ah!  mira,  ja  sur- 
ten. 

Calau  Tornaré?... 

Pepeta   (Sempre  indecisa).  Sí,  sí,  torna* 

ESCENA  VI 

pepeta,  PONA  y  JOSEPH 

JosEPH  [Surten  com  seguint  conversa).  Sí,  sí,  y 
que  ha  dit  el  senyor  Bosch? 

PoNA  Que  tornaria.  Oy  que  no  ha  dit  res  més  no- 
y2ií  Pero  qu'es  aixó,  per  qué  ploras? 

JosEPH    Qué  tens,  filla  meva! 

Pepeta   Si  no  tinch  res..,  veyeu.  . 

PoNA  Aquell  tabalot,  aquell  grandissim  pocaver- 
gonya.  Ja  ho  veus  quin  partit. 

JosEPH    Reira  de  bet!  no  me'n  parlis  que'm  feriria... 

Sopém...  sopém...  ó  sino  potser  serà  mellor 
qvit  m'arrivi  éi  veurer  que  vol  de  mí  el  se- 
nyor Bosch. 

PoNA  Pero,  home  de  Deu,  si'l  sopar  ja  està  à 
punt. 

JosEPH    Be,  be,  torno  desseguida. 
PoNA      Pero  sopa  primer. 
Pepeta   O  hi  tal.  .  primer  sopeu,  pare... 
PoNA      En  Joanet  no  pot  tardar. 
Pepeta   Veusaquí  las  sopas. 

PoNA  Després  las  mongetetas  ab  un  tallet  de  ba- 
callà y  d'aquell  de  senyors  qu'es  de  la  qúa 
foradada.  . 

Pepeta   Quina  vida. 

PoNA      Deu  ens  ho  conservi,  filla! 

JosEPH  Nosaltres  sopas,  mongetas  y  un  bossinet  de 
bacallà.  Els  que  s'atipan  bé  son  aquells  que 
'ns  volen  fer  felissos...  Com  si  per  sentir  eí 
benestar  ens  faltessin  mestres. 

PoNA  Es  ben  cert  y  ves  del  pobre  senyor  Bosch 
quantas  cosas  en  diuhen. 

Pepeta   Es  més  rich  que  nosaltres... 

JosEPH  Calla...  Que  més  podém  desitjar  may  hati 
faltat  à  ningú  absolutíssimament. 

PoNA  Es  ben  cert.  Y  tant  com  han  fet  per  nosal- 
tres... Jo  à  la  porteria  sempre  trafiquejant, 
la  noya  omplint  fusadas^  qu'are  no  es  pas 
com  avans,  donchs  la  màquina  ho  fà  tota 
sola  y  tú  cuidant  que'ls  telers  anessin  à  Tho- 
ra  j?'l  Joanet  teixint.  Quatre  soldadas. 

JosEPH  Qui  més  felís  que  nosaltres.  Pobre  senyor 
Bosch...  (Pausa).  Be  prou  que  ho  sap  que 
si  vaig  deixar  la  feyna  va  ser  ben  bé  per 
forsa.  Ja  m'ho  va  dir:  «Pobre  Joseph,  des- 
prés de  la  malaltia  de  la  noyanomésvos 
faltaba  aixó  » 

Pepeta  El  senyor  Bosch  té  molts  diners^  té  moltas 
casas  y  té  la  fàbrica.  Per  aixó  els  obrers  te- 
nim rahó.  Tots  hem  de  ser  iguals  en  aquest 
mon. 

PoNA  Noya! 

Joseph  A  n'en  Calau  si  es  que  no  vulga  ser  com  els 
altres  que  viuhen  de  predicar  lo  que  no 
creuhen  es  que  li  han  posat  una  vena  als 
ulls  y  no  se  la  vol  treurer.  Aixó  que  diuhen 
tots  aquests  esgarría-crias  no  pot  ser.  No 
ho  podém  ser  tots  d  iguals.  Sense  amos  no 
existírían  tampoch  obrers  perquè  tothom 
pujaria  ab  un  rep  al  cós. 

Pepeta   No'n  volém  pas  de  rep. 

Joseph  Seria  una  República  feta  à  mida.  Tothom 
voldria  ser  cap  y  ningú  qúa.  Mira,  aques- 
tos que  cridan  tant  si's  veyan  cara  à  cara 
els  fusells  de  la  guardià  civil  fugirían  per- 
què fóssin  sols  els  obrers  las  víctimas.  Aixó 
es  ben  cert.  Si  aquesta  gentota  mouhen  re- 
voltas  fugen...  Y  ademés  à  ca'n  Bosch  no- 
'Is  hi  debém  més  que  favors. 

PoNA      O  hi  tal  ..  cor  que  vol  cor  que  desitjas... 

Joseph  Massa  qu'han  fet  per  tots.  Y  vetaqui  com  se 
'Is  paga.  Desagrahits!  Ja  ho  crech  que  en 
molts  cassos  els  trevalladors  tenen  rahò 
que'ls  hi  sobra  y  que  hi  han  amos  que's  me- 

reixen  qualsevol  mala  passada;  pero  à  ca'ii 
Bosch  sempre  à  tots  se'ns  ha  tractat  com  de 
casa.  Map  s'ha  conegut  l'amo.  Trevallém 
pocas  horas  .. 
PONA      Y  may  ningú  ha  patit  per  cap  desgracia. 

Sempre  la  bossa  de  ca'n  Bosch  hi  ha  sigut 
amatenta. 

JosEPH  A  n'ells,  à  n'ells,  filla  meva  debém  la  con- 
sulta dels  metges  de  Barcelona  que  van 
salvarte. 

Pepeta   Sí,  per  ferme  trevallar  després. 

PoNA  Filla  meva  no  diguis  disbarats.  Be  n^hi  ha 
prou  de  gent  que  busca  feyna.  No  ets  pas 
tu  sola  el  mon  per  omplir  fusadas. 

Pepeta   Oh,  en  Calau... 

JosEPH  Ditxós  Calau.  Be  n'ha  portat  prou  d'enronou 
à  n'aquest  poble.  No  hi  pensis  més  ab  ell, 
filla  meva.  Mira  las  cosas  com  els  teus  pa- 
res. Que  no  veus  que  no  es  bonich  maltrac- 
tar à  qui'ns  fa  bé. 

PoNA  Sí,  mira.  Diu  el  senpor  Bosch  que  volen 
tancar  la  fàbrica.  jY  qué  faríam  llavors,  po- 
bres de  nosaltres! 

Pepeta   El  mon  es  gran . . . 

JosEPH  Més  del  que  tu't  pensas.  Peró  jo  hi  tinch  el 
cor  en  aquest  poble.  Tots  hi  habém  nascút 
y'm  moriria  si  m'en  allunyaba  d'aquest  tros 
de  terra  catalana.  La  Pàtria  .. 

Pepeta   Es  TUni vers  . . 

PoNA      Ahont  es  axó?... 

Pepeta   Tot  el  mon... 

PoNA      \ky  mare...! 

JosEPH  Quin  cor  més  petit  qui  cerca  la  pàtria  tan 
gran.  Veyeu  si  es  cosa,  volen  arreglar  el 
mon  y  no  s'entenen  en  un  poble. 

Pepeta  Mireu  sinó,  ningú  trevalla,  els  obrers  tots 
s'estiman. 

JosEPH   Sí.  iVisca  la  fraternitat!  Peró  avuy  m'han 


-  25  - 

dit  que  no  sé  ahont  hi  había  una  huelga  per- 
què l'amo  había  llogat  forasters... 

ESCENA  VII 

Mateixos  y  SR.  BOSCH  y  JOANET 

Bosch     Bona  nit  y  bon'hora,  gent  de  casa. 

Joanet    iBona  nit  tothom! 

PoNA      Ay,  el  senyor  Bosch. 

JosEPH   Vostè,  vostè  per  casa  nostra!  {S*ajreca  fre- 

yentse  la  gorra.) 
Bosch    Y  are  que  feu?,  seguiu  sopant  y  poseus  la 

gorra.  Y  bè,  què  m'en  diheu  de  tot  axó? 
PoNA      El  de  casa  no  hi  va  pas  ab  els  altres. 
JosEPH   Jo  lo  de  sempre,  manim  lo  que  vulgui. 
Joanet   Lo  que  li  úeya^  à  casa  comprenèm  la  rah6 

de  las  cosas. 

Bosch  Bè  prou  que  ho  sè^  peró  no  es  pas  axó  lo 
que  vup  sapiguer. 

PoNA  Digui,  digui  lo  que  vulgui.  Que  tot,  tot,  li 
dirà  enjoseph. 

Bosch  Vatx  dir  que  si  la  huelga  duraba  vuyt  días, 
no  hi  hauria  altre  remey  que  vendrer  la  fà- 
brica, donchs  no  estèm  pas  per  tants  malde- 
caps.Vos  sabeu  ben  bè  el  preu  dels  cotons... 

JosEPH  Sí,  bon  xich  mès  crescut  que  avans  y  à  fe 
que  hi  había  tongadas  que  també  s'encaria. 

Bosch     Bé,  peró,  no  pensan  pas  tornar,  eh? 

JosEPH  Cà,  ni'ls  mils.  Si  aquestos  ditxosos  foraste- 
rots  m'els  engrescan  de  mala  manera  N'hi 
han,  com  un  que'n  conech,  que  ja  li  dich  jo! 

Bosch  Si,  sí,  bé  prou  que  ho  sé.  En  Calau,  que  si 
hagués  tingut  enteniment  ja  seria  ben  lluny 
d'aquest  poble. 

Pepeta   Ap,  ay  y  perquè,  pobre  Calau. 

Joanet   Vols  callar,  germana  meva. 

Bosch  Perquè...  Dexèm  las  cosas  com  estan,  que 
si  jo  parlaba... 

Jo«EPH  Sí.  Tot  bé  d'haberlo  despatxat.  si'l  tor- 
nés à  pendre? 

Pepeta   Es  un  xicot  de  totas  prendas. 

Joanet    Pepeta,  calla  si't  plau... 

JosEPH  Aquesías  ideas  exattadas  bé  prou  que  li  fu- 
giran. Es  el  malestar  dels  homes  belluga- 
dissos  lo  que  las  fa  viurer. 

Bosch  Qué  més  voldria  jo.  Pero  no  pot  ser.  No  hi 
pot  estar  en  mitx  de  tots  vosaltres. 

Pepeta   Aj>,  ay,  perquè 

PoNA      Vols  callar.  No'n  fassi  cas,  senyor  Bosch 

d'aquesta... 
JosEPH    Serà  un  perdut 
Bosch     Be  prou  que  ho  es. 
Pepeta  ^EnCalau? 
PoNA  iCom?... 

Bosch     No  m'agrada  parlar  d'aquestas  cosas. 
PoNA      Ja'm  feya  mala  espina, 
Pepeta   Pobre  Calau! 
PoNA  Peró... 

Bosch    Be,  be,  no  vos  enmohineu   No'n  parlém 

més.  Heusaquí  la  vostra  soldada.  (Posà'ls 

diners  sobre  la  taula,) 
JosEPH   Y  are  que'ns  dona  aquí.  (Pels  diners  qu'ha 

posat  el  senyor  Bosch  demunt  la  taula,) 
Poma      Si  no  habém  trevallat. 
Pepeta   Els  meus  no'ls  prenguéu  pas,  pare. 
PoNA      Calla.  (Pessigantla).  Oh  y  tal,  si  no  habém 

trevallat  pot  dirse  en  tota  la  setmana. 
Bosch     No'n  teniu  pas  la  culpa;  y  ademés  bé  habéu 

de  menjar  per  viurer.  Vosaltres  si  tanqués 

jo  la  fàbrica  també  faria  perquè  vos  pogué- 

sseu  guanyar  la  vida. 
PoNA      Y  que  bó  qu'es. 

Joanet    Per  dignitat  jo  no  ho  puch  admetrer.  Agra- 

hexo  molt  la  seva  finesa. 
Bosch    Tots  m'ho  agrahissin  lo  poch  ó  molt  que 

fatx.  Pero  pobres,  no  pensan. 
Joseph  Ja'ls  passarà. 

Bosch     Mentres  no  sigui  tart. 

PoNA      No  ho  vulgui  Deu  .. 

Joanet  Vostè  es  un  home  com  cal  p  acceptant  lo 
que  no  habém  guanyat  seríem  uns  explo- 
tadors indignes  com  els  altres. 

Bosch  Mireu.  Are  mateix  son  à  cà  la  Xesca 
destapant  xampany  à  més  y  en  dò.  Y  que 
aquesta  gent  no  vegi  que  aquests  falsos 
redemptors  els  allunyan  el  benestar. 

Pepeta   En  Calau  també  deu  serhi... 

Bosch     Ditxós  home. 

PoNA  Y  perquè  no  la  treuhen  à  tota  aquesta  gento- 
ta  del  poble. 

JosEPH   Si  jo  crech  que  fins  cobran  del  gobern,  no'n 

pot  ser  d'altre... 
Joanet  Jo  no  comprench  com  hi  ha  babaus  que'ls 

escoltan. 
Pepeta   Si  predican  la  llivertat  .. 
Bosch     La  llivertat  de  morirse  de  fam, 
PoNA      No'n  fassi  cas,  senyor  Bosch  d'aquesta... 
JosEPH   {Se  senten  cants  y  música  de  la  Marselte- 

sa).  Qu'es  aquest  xivarri? 
Bosch     Podeu  contar.  Are  ja  s'han  atipat  ben  bé  y 

se'n  van  cap  al  Centro. 
JosEPH   May  m'han  agradat  aquestas  cosas! 
Joanet   Pare  si  aixó  dura  val  més  que  dexém  el 

poble. 

Bosch  Si  no  fós  la  música,  els  vivas  y'l  parlar  de 
revolucions  ab  paraulas  ben  rebuscadas 
perquè  no'ls  entenguin;  no'ls  seguirían  pas 
aquesta  colla  d'infelissos...  Bè,  bé,  adeusiau 
que  à  casa  estarían  ab  ànsia. 

JosEPH  Tot  sol  ..  qu'es  cas...  jo  l'acompanyaré... 

Pero  y  aquests  diners...  jo  no'ls  he  guanyat 
pas-.. 

Joanet  Ja  l'acompanyaré  jo,  pare. 
Bosch     No  me'n  parleu  més.  M'hi  enfadaria. 
PoNA      Sí,  acompanyal  que  no  n'hi  fessin  alguna. 
Bosch    No,  no  cal;  no  ho  vull  pas.  No  crech  que 

arribi  à  tant  el  seu  encegament  perquè  no 
he  fet  cap  mal  à  ningú,  (foseph  y  Joanet 
instats  per  Pona  van  per  acompanyarlo) . 
No,  no,  no  vinguéu  pas. 
JosEPH  (A  Joanet).  Tú  sopa  mentrestant.  {Va  per 
anarsen  segon  terme  esquerra), 

ESCENA  ÚLTIMA 

Els  mateixos  y  CALAU  (mitx  begut) 

Calau     (Deturantlo).  Ahont  va  l'amo  tan  cremat? 

Veyéu,  els  amichs  sempre's  tro  van. 
Bosch     (Natural).  Amichs,  ben  bé  ho  pots  dir, 

donchs  jo  per  íú  he  sigut  més  que  un  bon 

amich  Bé  ho  saps  prou, 
Joanet   Aném  Calau  que  hem  de  parlar. 
JosEPH   Calau,  ahont  vas?  Qui  t  dona  entrada  à  casa 

meva?  Qué  hi  buscas?  Ja  ho  veus  quins  ho- 
mes, filla  meva! 
Calau     Venia  per  lo  qu'es  meu  y  trovo  Tamo— ab 

tú  ja  parlarém  després. 
Bosch     {Sempre  natural).  Ja'm  tens  aquí,  que'm 

vols 

Joanet  Dexil  no  es  pas  ell  qui  parla.  Es  el  xam- 
pany que  compromet  als  pobres. 

Pona  Calau,  pensa  que  no  ets  pas  à  casa  teva  y'l 
teu  estat  no  es  pas  per  ésser  à  casa  d* 
altri. 

Joanet    Si  no  fos  el  seu  estat...  {Amenassador.} 

Pepeta   Ay  mare,  també...  pobre... 

Calau  No  hi  vull  pas  res  ab  vosaltres  vells  estú- 
pits.  Primer  lo  qu'es  meu.  (Acostantse  d 
Pepeta^  Sr.  Bosch  va  per  anarsen.)  No  tu 
espérat,  qu'heiii  de  parlar,  amo... 

Pepeta   Calau  els  pares  son  primer.  {S aparta.) 

JosEPH    Deu  de  Deu  ^qui  es  amo  à  casa  nostra? 

Calau  Amo...  ja  estich  per  tú  peró  que  may  ningú 
'm  retregui  que  m'he  rebaxat.  Parlo  afr 
l'amo  peró  ab  tota  la  dignitat  d'un  home. 


-  29  — 


Els  teus  antichs  esclaus  son  per  alH  fóra. 
No  han  mort  de  fam  encare.  .  no  ho  sents 
que't  dich  explotador  dels  pobres...  no  han 
mort  de  fam...  Son  homes  y  volían  par- 
larte...  Jo'ls  hi  he  dit  que  per  un  amo  sol, 
jo'm  sobro. 

PoNA      Joseph,  tréulo  de  casa...  Si  jo  fos  home... 
Joanet    Vésten,  perquè...  (Amenassador.) 
JosEPH    Calau  vésten,  vésten  de  casa  meva. 
Calau    Vos  heu  venut,  per  axó  el  defenséu  à  l'amo. 
JosEPH    {Excitació  crexent.)  i  Fora  de  casa! 
Calau     (Adonantsen  dels  diners,)  Y  aquests  diners 

que  son... 
Pepeta   Calau  per  Deu! 
JosEPH    Son...  Y  tu  qu'ets? 

Calau  Ni  teniu  forsas  per  negar  que  vos  habéu 
venut. 

Joanet   Pare,  treyéulo. 

Bosch  Calau  asserenat,  pensa  fredament  y  després, 
futx  lluny,  ben  lluny  ab  tots  els  de  la  teva 
corda. 

Calau  Be  prou  que't  vetx.  Vols  comprarme  com  à 
n'aquest  tros  d'home. 

Pepeta   {Acostantsehi  suplicant.)  Calau,  per  Deu. 

Calau  Axis,  Pepeta  meva,  vina  ab  mí.  Fugim, 
lluny,  ben  lluny  que  la  llum  del  progrés  no 
'Is  destorbi  Déxals  ab  Tamo,  ab  aquest 
monstre,  guaytal  no'l  veus;  sembla  que 
encare'n  vulgui  més  de  sang  obrera.  Aném- 
sen. 

Pepeta   Si,  Calau  meu.  Peró  no  encare... 
PoNA      jPepeta!  Aquí  desseguida. 
Calau    Soch  digne  de  tu,  Pepeta  meva.  {Calau  reté 
d  Pepeta,) 

Bosch  Dexéulo.  Prou  contemplacions.  En  Calau 
es  un  perdut. 

,  Pepeta   Y  encare  no  sabém  perquè  va  despatxarlo. 
Bosch    Per...  per  lladre...  si  per  lladre. 
.  Pepeta  Tu,  Calau. 

Calau  Lladre,  lladre  jo...  Burgès  estúpit...  Tu  ets 
lladre  de  la  sang  de  tots  nosaltres. 

PoNA  i  Lluny  d'aquí  mal  ànima!  (Pretenint  atrau- 
rers  a  Pepeta,)  Tréulo,  tréulo  Joseph. 

Calau  {Agafa  la  ma  de  Pepeta.)  Soch  digne 
de  tú,  Pepeta  meva.  No  ho  soch  de 
mal  home,  no  ho  soch  de  lladre,  no  he  xu- 
clat maj?  ni  una  gota  de  sang  dels  pobres 
Si  es  per  diners  no  admeto  l'insult.  Si  hem 
d'abolirlos,  que  hi  fà  que'ls  tinguis  tú  ó  jó, 
gran  monstre.  Digas  ab  el  front  ben  alt  si 
no  han  servit  mellor  pe'l  nostre  Centro.  Sí, 
vells  caduchs,  sapigueho.  He  volgut  per- 
drer  à  l'amo:  Dels  teus  diners,  burgès  cri- 
minal vatx  ferne'l  Centro  y  ab  ells  escam- 
paré la  veu  de  la  Uivertat  per  tots  els  àmbits 
de  la  terra.  (Pepeta  se'n  desprèn  com  ho- 
rroritzada.) 

Bosch     iTot  sol! 

Joanet    jLa  dignitat  moderna! 

Joseph    Futx  lluny  de  casa,  mal'home. 

Calau  Gos  de  l'amo,  jo  no  tinch  fillas.  Bé  prou 
que  ho  comprench  tot.  {Senyalà'ls  diners, 
A  Pepeta ^  Y  tú  quedat  ab  ell...  Fas  bé  de 
no  venir...  \S\  tens  un  amo! 

Joanet   Ja  no  puch  més^  defensat! 

Joseph    jY  t'atrevexes! 

PoNA  iFora  d'aquí,  au,  úepressal  (Ea-citant  d  /o-* 
seph  y  Joanet) 

Bosch  {Adelantantshi )  Calau,  ves,  futx  lluny,  ben 
lluny  d'aquest  poble. 

Joseph  Ja  ho  veus,  filla  meva.  {Calau  butxaqueja 
mirant  despreciatiu  al  Sr.  Bosch,) 

Calau  Ja  m'en  vatx,  lluny,  ben  lluny.  Allí  ahont  no 
sàpiga  res  de  tots  vosaltres.  {Se  treu  un  ga- 
nivet,) Gossos  del  burgès.  QuedéuseI 
l'amo...  {Frech  à  frech.)  Com  tremolas.  Es 
la  sanch  xuclada  als  oprimits  que  se't  revol- 
ta. Ja't  sents  un  nus  al  coll,  vritat...  Té,  fin& 

me  fas  llàstima...  Bé,  prou  càstich  que  Iens 
ab  el  ser  amo... 


JosEPH  També  ho  soch  jo  de  vell,  peró  la  dignitat 
fa  tornarme  jove.  D'aquí  no  passas.  (Inten- 
tant privar  li  la  sortida.) 


Calau  Sí  que  ho  sou  de  vell  y  més  encare  que'l 
lladre  de  la  sang  nostra.  No  vos  vull  fer 
mal...  Pàs.  (El  treu  de  la  porta,)  Al  pro- 
grés ningú'l  detura.  Té  massa  forsa... 

JosEPH  {Tambaleja  fins  aprop  de  la  taula.)  Aus- 
sili!  [Calau  se'n  va  ) 

Joanet    jCriminal!  imal  home! 

Pepeta  (A  Pona  )  Mare  meva,  perdoneume.  {La  pe- 
toneja.) 

JosEPH  jObrers  honrats,  fugiune  de  La  Malura, 
{Sr.  Bosch  encaxa  ab  Joanet  y  Joseph.) 

